
Patalsikin ang anti-mamamayan at 
anti-manggagawang rehimeng Arroyo 


ang nalalapit na Pandaigdigang Araw ng Pagga- 
wa sa ilalim ng isa sa mga pinaka-anti-mangga- 
gawang rehimen sa kasaysayan ng Pilipinas. 

Ito ang rehimeng ni minsan ay hindi nagkaloob ng 
anumang pangkalahatang umento sa sahod ng mga 
manggagawa at patuloy na nagbubulag-bulagan at 
nagbibingi-bingihan sa malaon nang iginigiit na P125 
pagtaas sa minimum na arawang sahod. Ito rin ang re- 
himeng nagpapakana ng “cha-cha” sa pagnanais na 


Gar ng uring manggagawa sa Pilipinas 


Mayuga report, 


M mpok 
ga tampok sa inililingid sa publiko 


isyung ito... 


PAHINA 4 


20 armas nakumpiska 
sa reyd sa Misamis 
Occidental 


gamitin itong instrumento upang lalong apihin at pa- 
hirapan ang mga manggagawa at supilin ang kilusang 
paggawa. 

Ang rehimeng Arroyo rin ang sistematikong nagka- 
kait ng pondo para sa mga serbisyong panlipunang da- 
pat pakinabangan ng mga manggagawa at iba pang 
naghihikahos. Sa halip, ang binibigyang prayoridad 
nito sa badyet ay ang mga pinagkakautangang dayu- 
hang bangko at ang militar at pulis na nagtatanggol 
sa bulok, pasista at di lehitimong paghahari nito. 

Ganap nitong ibinubu- 
kas ang buong ekonomya sa 
pagsasamantala ng mga im- 
peryalista sa pwersa ng pag- 
gawa at likas na yaman ng 
Pilipinas. Ang dustang kala- 
gayan ng mga manggagawa 
ay bahagi ng pangkalaha- 
tang pagkawasak ng mga 
pwersa ng produksyon sa Pi- 
lipinas bunsod ng pananala- 
sa ng “globalisasyon” na to- 
dong itinutulak ng rehimen 
alinsunod sa dikta ng mga 
amo nitong imperyalista. 

Hungkag na pangako 
ang tanging naibigay ni Ar- 
royo sa labis na disgusta- 
dong mga manggagawa. Ma- 
tapos ang dalawang taon, 
walang kinahinatnan ang 


Mga biyaya ng 
rebolusyong agraryo sa 

pantastikong pangakong lilikha si- 
ya ng isa't kalahating milyong ba- 
gong trabaho bawat taon hang- 
gang 2010 para lutasin ang mala- 
wakang disempleyo sa bansa. Sa 
halip na madagdagan ang empleyo, 
malawakang tanggalan ang naga- 
ganap. Ayon mismo sa Labor Force 
Survey nitong Enero 2006, nawalan 
ng trabaho ang 95,000 sa sektor ng 
industriya, 75,000 sa konstruk- 
syon; 52,000 sa komunikasyon, at 
32,000 sa sektor ng kalusugan at 
serbisyong panlipunan. 

Samantala, sinasalamangka ng 
rehimen ang mga datos hinggil sa 
paggawa para pagtakpan ang nag- 
dudumilat namang katotohanan ng 
lumalalang disempleyo sa Pilipi- 
nas. Subalit di nito mapagtakpan 
ang katotohanang sa kabuuan, ha- 
los kalahati na ng pwersa ng pag- 
gawa ang wala o di sapat ang ha- 
napbuhay sa harap ng patuloy na 
malawakang tanggalan at pagka- 
lugmok ng produksyon. 

Bilang “solusyon” sa disemple- 
yo, hinihikayat ni Arroyo ang mga 
dayuhan na mamuhunan sa mga 
call center na walang dulot na es- 
tratehikong kabuluhan sa lokal na 
ekonomya at labis na nagsasaman- 
tala sa pamamagitan ng mababang 

Ang Ang Bayan ay inilalabas sa 


pasahod at laganap na kontraktwa- 
lisasyon. 

Wala ring patumangga ang 
kampanya ni Arroyo na magtrabaho 
sa ibang bansa ang mga mangga- 
gawang Pilipino. Sa pamamagitan 
nito, bahagyang nababawasan ang 
bilang ng mga manggagawang wa- 
lang hanapbuhay, subalit hindi ito 
naghahatid ng pangmatagalang so- 
lusyon. Sabik na sabik din si Arro- 
yo sa ipinapasok na dolyar na ipi- 
nambabayad lamang naman sa 
dambuhalang panlabas na utang at 
nilulustay sa iba pang bagay na 
hindi produktibo. 

Di pa nagkasya sa panloloko at 
panggigipit, inaalipusta pa ng re- 
himeng Arroyo ang mga manggaga- 
wa. Mismong kalihim ng Depart- 
ment of Trade and Industry ang 
nagsabi kamakailan na kaya lang 
daw maraming Pilipinong walang 
trabaho ay dahil sila'y “pihikan sa 
pagpili ng trabaho” o kaya'y “wa- 
lang pagnanais na magtrabaho”. 
Kulang na lang na sabihin niyang 
tamad ang mga manggagawang Pi- 
lipino at ayaw lamang maghanap 
ng empleyo. 

Sa harap ng patung-patong na 
krimen at kawalanghiyaan ng rehi- 
men sa mga manggagawang Pilipi- 

no, libu-libo ang nangangahas na 
ipaglaban ang kanilang karapatan. 
At ano ang ganti sa kanila ng Ma- 
lakanyang? 

Binabantaan sila. Mismong si 
Gloria Arroyo ang nagbansag na 
mga “terorista sa pabrika” ang mga 
unyonistang naglulunsad ng mga 
aksyon para igiit ang dagdag na sa- 
hod at benepisyo at mapabuti ang 
kalagayan sa paggawa. Babala ito 
sa kanila na itigil ang kanilang mga 
pagkilos at kung hindi'y tutugisin 
sila bilang mga teroristang kaaway 
ng estado. 

Ibinibilanggo sila. Tinupad ka- 
launan ni Arroyo ang gayong pag- 
babanta nang kanyang ipaaresto 
nang walang mandamyento noong 
Pebrero si Crispin “Ka Bel” Beltran, 
batikang lider-manggagawa at isa 
sa mga kinatawan ng progresibong 
partidong Anakpawis sa Kongreso. 

Pinapaslang sila. Mula Setyem- 
bre 2005 hanggang Marso ng taong 
kasalukuyan, 21 nang lider mang- 
gagawa, unyonista at tagapagta- 
guyod ng karapatan sa paggawa 
ang pinaslang ng mga berdugo ng 
rehimen. Di pa kabilang dito ang 
mga welgistang minasaker noong 
Nobyembre 2004 sa Hacienda Luisi- 
ta bunsod ng kautusan ng mismong 
kalihim ng Department of Labor 
and Employment na buwagin ang 
piketlayn. 

Sukdulan na ang kasalanan ng 
rehimeng Arroyo sa uring mangga- 
gawa at sa buong sambayanan. Wa- 


la ito ni katiting na karapatang 
manatili pa sa kapangyarihan. Wa- 
la nang ibang masusulingan ang 
masang manggagawang dustang- 
dusta sa ilalim ng rehimeng Arroyo 
kundi ang sarili nilang lakas at 
pagkilos sampu ng lakas at pagki- 
los ng milyun-milyong mamamayan 
sa mga lansangan at kabukiran. 
Wala nang mas tataas pang para- 
ngal sa mga manggagawang Pilipi- 
no ngayong Mayo Uno kundi ang 
pagbabagsak sa anti-manggagawa 
at anti-mamamayang rehimen. WŒ 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


2 ANG BAYAN Abril 21, 2006 


Manipulasyon sa datos ng disempleyo 
Mayuga report, itinatago 
Mga paglabag sa karapatang tao 
Matatagumpay na TO 

Reyd sa Misamis Occidental 

Reyd sa Isabela 

Labanan sa Davao City 

Mga tagumpay ng BHB sa ST 


Rebolusyong agraryo sa Cagayan Valley 


Sa ibayong dagat 
Kalagayan ng kababaihang Tsino 


Balita 


Manipulasyon sa estadistika 


ng disempleyo 


kikita sa “husay” ng kanyang manipulasyon sa estadistika ng dis- 


N ng “husay” sa ekonomya ng ekonomistang si Gloria Arroyo ay ma- 


empleyo. Kaya naman nitong Enero 2006, kumpara noong Abril 
2004, ang bilang ng mga “walang trabaho” ay bigla-biglang nabawasan 


nang 2.149 milyon! 

Susi sa salamangkang ito ni Ar- 
royo ang pagbabawas sa bilang ng 
pwersa ng paggawa sa pamamagi- 
tan ng pagbabago sa depinisyon ng 
“walang trabaho” na ginawa ng Na- 
tional Statistical Coordination 
Board (NCSB) noong Oktubre 2004. 
Dito, hindi na itinuturing na baha- 
gi ng pwersa ng paggawa yaong 
mga manggagawang lagpas anim 
na buwan nang hindi naghahanap 
ng trabaho--karaniwa'y bunga ng 
kawalan ng oportunidad na maka- 
paghanapbuhay. Sa ganitong ma- 


15 anyos 
pataas 
(milyon) 


Abril 2004 
Abril 2005 
Enero 2006 

dayang paghihigpit sa depinisyon, 
mahigit 1.285 milyon ang awtoma- 
tikong nabawas sa pwersa ng pag- 
gawa. Ito'y kahit pa lumaki nang 
1.054 milyon ang populasyon ng 
mga Pilipinong may edad na 15 ta- 
ong gulang pataas, na siyang dapat 
kabilang sa pwersa ng paggawa sa 
karaniwang pakahulugan nito. Da- 
hil dito, mapanlinlang ding napala- 
labas na tumaas ang tantos ng em- 
pleyo (mula 86.3% tungong 
91.9%). 

Kung tutuusin, ang pagbabago 


Pwersa 
ng paggawa 
(milyon/%) 


May trabaho 
(milyon/%) 


Walang 
trabaho 


(milyon/%) 


ng depinisyong ito noong Oktubre 
2004 ay pinakahuli lamang sa gina- 
gawang pandaraya sa datos ng em- 
pleyo. Bago pa ito, malaking tipak 
na ng mga manggagawa na nakaka- 
tegoryang maybahay (housewife) 
ang hindi na ibinibilang sa pwersa 
ng paggawa. Kung tutuusin, sa ma- 
higit 20 milyong populasyong ina- 
lis na sa pwersa ng paggawa nitong 
Enero 2006, umaabot sa 15.3 mil- 
yon ang pwede sanang maghanap- 
buhay kung may makikita lamang 
na trabaho. Kung idaragdag pa ang 
upisyal na datos sa disempleyo, sa 
minimum ay 18.14 milyon ang ak- 
twal na walang trabaho (o 36.8% 
at hindi 8.3% tulad ng ipinagma- 
malaki ng rehimen). 
“Nababawasan” din ng gubyer- 
no ang disempleyo sa pamamagi- 
tan ng pagsasabing may trabaho 
yaong mga kung tutuusi'y walang 
regular na empleyo o tuluy-tuloy at 
sapat na mapagkakakitaan. Pinala- 
labas nga lamang na “di sapat” ang 
trabaho (underemployed) ng mga 
ito, na umaabot sa pitong milyong 
katao. Kabilang sa kategoryang ito 
ang mga may sariling maliliit na 
tindahan at talyer at ang mga ka- 
pamilyang karaniwang pinatatraba- 
ho sa mga ito nang wala o maliit 
lamang ang bayad. Ibinibilang din 
sa mga “di sapat” ang trabaho ang 
mga naglalako sa lansangan, “bar- 
ker” sa mga terminal ng dyip at iba 
pang sa katunayan ay nabubuhay 
nang isang kahig, isang tuka. Sa- 
makatwid, sa kabuuan, 25.059 mil- 
yon o halos 50% ang bilang ng 
mga walang trabaho at hindi sapat 
ang kinikita. ABI 


Di sapat ang 
hanapbuhay 
(milyon/%) 


Kabuuan ng Mayuga report, inililihim 


kanyang ng buod ng resulta ng ginawang imbestigasyon ng AFP 


U mani ng malawak na batikos ang paglalabas kamakailan ng Mala- 


sa pagkakasangkot ng matataas na upisyal militar sa dayaan no- 


ong eleksyong 2004. 

Walang kumbinsido sa ulat ni 
Vice Admiral Mateo Mayuga na nag- 
aabswelto kina Lt. Gen. Hermoge- 
nes Esperon, Lt. Gen. Gabriel Ha- 
bacon at Lt. Gen. Roy Kyamko na 
pawang nabanggit sa mga teyp na 
“Hello Garci” bilang mga kasabwat 
sa pandarayang nagpanalo kay Glo- 
ria Arroyo sa eleksyon. 

Wala ni isang napatunayang 
nagkasala, ayon sa inilabas na 
ulat. Bagkus, ang ilan sa kanila ay 
naitaas pa ang ranggo o pusisyon. 
Naging hepe ng Philippine Nation- 
al Police si Dir. Gen. Arturo Lomi- 
bao. Naging hepe ng Philippine Ar- 
my si General Esperon. Si Lt. Gen. 
Habacon ay itinalagang hepe ng 
Southcom gayong pinakamababa 
ang ranggo niya sa 20 upisyal na 
pinagpilian. Si Brig. Gen. Nelson 
Allaga na ngayon ang kumandant 
ng Philippine Marines. Si Capt. Fe- 
liciano Angue na ngayon ang ope- 
rations chief ng Philippine Navy. 

Inumpisahan ang imbestiga- 


syon noong Hunyo 2005 at natapos 
noon pang Nobyembre. Agad na 
naisumite sa Malakanyang ang Ma- 
yuga report na naglalaman ng mga 
resulta ng pagsisiyasat. Pero sad- 
yang inilingid sa publiko ang ulat 
sa takot ni Arroyo na magbunsod 
ito ng mas matinding disgusto sa 
hanay ng AFP at PNP. 

Gamit ang EO 464, hinarang ng 
Malakanyang ang pagsusumite ni 
Mayuga ng ulat sa Senado at Kon- 
greso, na noo'y nagsasagawa ng 
kani-kanilang mga imbestigasyon 
sa usapin. Pinigilan din nitong 
magsalita sa mga imbestigasyon 
ang mga upisyal ng AFP. Ang lub- 
hang pag-antala sa paglalabas ng 
ulat ay nagpapatibay sa paniniwa- 
la ng marami na niretoke ito pabor 
sa mga sangkot na upisyal. 

Upang umiwas sa posibleng ali- 
ngasngas, inilabas ang nilinis na 
buod ng Mayuga Report noon na 
lamang hapon ng Abril 12, isang 
araw bago magsara ang mga upisi- 


na ng masmidya para sa Semana 
Santa. Sa istasyon din lamang ng 
gubyerno ito inianunsyo nang wa- 
lang kaharap ni isang kagawad ng 
midyang pwedeng magtanong 
tungkol sa nilalaman nito. 

Patuloy na ipinagbabawal ng 
Malakanyang ang pagsisiwalat ng 
buong nilalaman ng Mayuga Report 
at pagbibigay ng mga paliwanag 
kaugnay sa mga isinapublikong ba- 
hagi nito, gamit ang samutsaring 
dahilan. 

Sa harap nito, nagpanukala ng 
resolusyon ang mga kinatawan ng 
progresibong partido sa Kongreso 
na nag-oobliga kay Mayuga na isu- 
mite ang buong ulat upang maim- 
bestigahan ito ng mga mambaba- 
tas. Maaari na ito ngayon matapos 
ideklara ng Korte Suprema na iligal 
ang pagpigil ni Arroyo sa pagtesti- 
go ng mga upisyal sa mga imbesti- 
gasyon sa ilalim ng EO 464. 

Ang paglilingid sa buong kina- 
labasan ng imbestigasyon ay tiyak 
na patuloy na magpapakulo sa dis- 
gusto sa rehimeng Arroyo ng mga 
sundalo at nakababatang upisyal 
militar. ABI 


Walang lubay ang mga paglabag sa karapatang-tao 


nim na beses na binaril noong Abril 6 ng isang 

lalaking nakamotorsiklo at naka-crash helmet si 
Nicanor Briones, 42, pangulo ng National Federa- 
tion of Sugar Workers-Camarines Sur. Malubhang na- 
sugatan si Briones. 

Nangyari ang pamamaril sa terminal ng bus sa 
Trianggulo, Naga City habang nagaganap ang BA- 
YAN Caravan Against Cha-Cha and Political Repres- 
sion kung saan si Briones ay isa sa mga namuno. 

Bago ito, binaril nang malapitan sa harap ng ka- 
nilang bahay sa Tagbilaran, Bohol noong Abril 3 si 
Inday Estorba, 31, myembro ng Gabriela Women’s 
Party at ang kanyang asawang si Gerry. Agad na na- 
patay si Gng. Estorba habang malubha namang na- 
sugatan ang kanyang asawa. 


Samantala, walong minero ang dinukot ng mili- 
tar sa Barangay Camachin sa bayan ng Doña Reme- 
dios Trinidad sa silangang Bulacan noong Abril 17 
matapos magkalabanan sa naturang baryo noong 
araw na iyon ang mga gerilya ng Bagong Hukbong 
Bayan (BHB) at mga elemento ng 56th IB. Ang mga 
minero, na nagtatrabaho sa Metal Ore Company, ay 
dinukot sa bintang na sila ay mga Pulang mandirig- 
ma. Hanggang ngayon ay hindi pa sila inililitaw ng 
militar. 

Sa Cagayan, nasalubong ng mga nag-oopera- 
syong sundalo ng 17th IB nitong Abril 6 sina 
Michael Sibbaluca at Reynaldo Peñalver na kapwa 
taga-Gattaran at basta na lamang silang hinuli, iki- 
nulong at kinasuhan ng rebelyon. ABI 

MATATAGUMPAY NA OPENSIBA NG BHB Mr 


20 armas nasamsam sa reyd 
sa Misamis Occidental 


alawampung malalakas na 
D armas ang nasamsam ng Ba- 
gong Hukbong Bayan (BHB) 

nang salakayin nito ang detats- 
ment ng Philippine Army-Citizens' 
Armed Forces Geographical Unit 
(CAFGU) sa Barangay Upper Bautis- 
ta, Sapang Dalaga, Misamis Occi- 
dental bandang alas-5 ng umaga 
nitong Abril 11. Nakumpiska ang 
isang M60 light machine gun, tat- 
long M14, dalawang M16 at 14 na 
M1 Garand. 

Dalawang sundalo ng 5th IB at 
12 elemento ng CAFGU ang nasa 
detatsment nang salakayin ito. Si- 
namantala ng mga Pulang mandi- 
rigma ang malakas na buhos ng 
ulan sa pagsalakay. Naagaw ng 
BHB ang detatsment matapos ang 
45 minutong labanan. Napatay ang 
isang elemento ng CAFGU at isa sa 
mga sundalong nangangasiwa sa 
detatsment, habang nasugatan ang 
lima pang elemento ng CAFGU. Sa- 
mantala, sumurender ang naiwang 
pitong pwersang paramilitar. Hindi 
nagtamo ng kahit isang kaswalti 
ang mga Pulang mandirigma. 

Inasikaso ng mga gerilya ang 
mga sugatang sundalo bago sila 
umatras. 


hangganan ng Misamis Occidental 
at Zamboanga del Norte. 

Pampitong opensiba na ito ng 
BHB sa Sapang Dalaga mula noong 

isang taon. Nitong Marso 
20, siyam na armas ang na- 
samsam ng BHB sa isang reyd 
sa istasyon ng pulis sa muni- 
sipyo ng bayan. 

Noong Oktubre 9, 
2005, inambus ng BHB 
ang 15th Division Recon- 
naissance Coy at limang 
sundalo ang napatay, kabi- 
lang ang company com- 
mander nitong si 1Lt. 
“o Arthur Gelotin. AB 


Itinayo ang detatsment no- 
ong isang taon habang 
naglulunsad ng opera- 
syong RSOT ang 101st Bri- 
gade ng Philippine Army 
sa naturang bayan. Pi- 
namahalaan ito kalau- 
nan ng 3rd Special For- 
ces Battalion. Ang na- 
turang yunit ay naglu- 
lunsad ngayon ng kampan- 
yang militar sa mga bayan sa <” 


9 na armas, nakumpiska sa reyd 
sa Isabela 


Sa na armas ang nasamsam ng Bagong Hukbong Bayan (BHB) 
nang salakayin nito noong Abril 18 ang istasyon ng Philippine 
National Police sa munisipyo ng Dinapigue, Isabela. Nadagdag sa ar- 
mori ng BHB ang apat na M16, dalawang M14 at tatlong shotgun, 
ayon sa mga panimulang ulat. 

Hindi na nagawang lumaban ng 11 pulis nang dumating sa mu- 
nisipyo ang mga Pulang mandirigma sakay ng dalawang trak na ki- 
numpiska sa isang kumpanya ng logging. Matapos disarmahan ang 
mga elemento ng Dinapique PNP, umatras ang mga gerilya sakay ng 
mga bangkang de-motor. 

Ang liblib na bayan ng Dinapigue ay nasa pagitan ng Pacific 
Ocean sa silangan at ng Sierra Madre sa kanluran. Aabot ng 10 hang- 
gang 11 oras ang tagal bago ito marating ng pinakamalapit na re- 
imporsment ng militar o pulis. ABI 


2 Scout Ranger patay, 2 sugatan sa labanan sa Davao City 


po elemento ng 5th Scout Ranger Company 
ang napatay at dalawa pa ang nasugatan sa laba- 
nan sa pagitan ng naturang yunit militar at Bagong 
Hukbong Bayan-1st Pulang Bagani Company sa Sityo 
Napaliko, Barangay Tapak, Paquibato District, Davao 


City noong Abril 6. 


Taliwas sa ipinangalandakan ni Col. Francisco Sim- 
bajon ng 4th Infantry Division, walang natamo ni 
isang kaswalti ang mga Pulang mandirigma. 

Mahusay na nakapagmaniobra ang BHB laban sa 

mga sundalo ng Scout Ranger. Nang magipit, agad na 
nagpatawag ang militar ng reimporsment mula sa 73rd 
IB. Agaran itong nagpadala ng mga helikopter na na 
nambomba sa lugar nang wala man lamang pagsa- 
alang-alang sa kaligtasan ng mga sibilyan sa erya. 
Ang napalabang yunit militar ay bahagi ng mala- 
wakang deployment ng mga tropa sa kanayunan ng 
Davao City at sa Davao del Norte mula pa noong isang 
taon. Inihahanda nila ang lugar para sa pagpasok ng 
mga dayuhang kumpanya sa pagmimina. ABI 


5 


Mga tagumpay 
ng BHB sa 
Southern Tagalog 


pi ng rebolusyonar- 
yong kilusan ang mga tagum- 
pay ng Partido at Bagong Hukbong 
Bayan sa Southern Tagalog noong 
nakaraang taon. 

Ayon sa pahayag ng Partido sa 
rehiyon noong Marso 29, masigla 
ang paglulunsad ng mga taktikal 
na opensiba ng Bagong Hukbong 
Bayan sa Southern Tagalog mula 
noong huling kwarto ng 2005 
hanggang sa kasalukuyan. Sa loob 
ng nakaraang anim na buwan, 36 
na mga taktikal na opensiba ang 
nailunsad sa iba't ibang larangang 
gerilya sa rehiyon. Katumbas ito 
ng anim na taktikal na opensiba 
na nailulunsad ng hukbong bayan 
kada isang buwan. Pinakamasinsin 
ang mga taktikal na opensiba 
noong Nobyembre at Disyembre. 
Malaking bilang ng mga armas ang 
nasamsam at mahigit isang kum- 
panya ng kaaway ang napatay. 

Sa kabilang banda, tinukoy ni- 
to ang marami pang mga tungku- 
lin at gawain na marapat tupdin 
upang tuluyan nang makaalpas sa 
gapos ng konserbatismo. Kabilang 
dito ang pagtatayo ng lakas-kum- 
panyang pormasyon sa antas lara- 
ngan at pagpapatatag ng mga pla- 
tun bilang saligang pormasyon: 
mabilis na pagbubuo at pagkokon- 
solida sa mga saligang organisa- 
syong masa; pagsisinsin sa orga- 
nisasyong militar sa antas-baryo, 
kabilang ang pagtatayo ng mga 
yunit pananggol sa baryo: pagta- 
tayo at pagpapatatag sa istruktu- 
ra ng kumand at mga organong 
pampulitika sa lahat ng antas, pa- 
tuloy na pagpapalakas sa mga 
sentro-de-grabidad:, patuloy na 
pagtangan sa inisyatibang militar 
at pagpapalakas sa pamunuan sa 
lahat ng antas. ABI 

Libu-libo nakikinabang 
sa rebolusyong agraryo 
sa Cagayan Valley 


saka sa Cagayan Valley bunga ng kanilang mga pakikibakang an- 


K ongkretong benepisyo ang natatamo ng ilampung libong magsa- 


tipyudal at iba pang pagkilos. Patuloy na sumusulong ang rebo- 
lusyonaryong kilusang magsasaka sa rehiyon laluna matapos ang mata- 
gumpay na pagdaraos ng kumperensya hinggil sa rebolusyong agraryo 
sa rehiyon noong kalagitnaan ng 2005. Binaybay sa kumperensya ang 
kasaysayan, kalakasan at kahinaan ng mga pakikibakang agraryo sa Ca- 
gayan Valley at nagbalangkas ng programang tumutukoy sa mga diin sa 
pakikibakang magsasaka sa susunod na tatlong taon. 


Noong 2005, mahigit 71,000 
magsasaka mula sa 52 baryo ng 
walong bayan sa rehiyon ang naki- 
nabang sa gayong mga pagkilos sa 
kabila ng panggigipit ng militar. 

Ipinaglaban ng mga magsasa- 
ka ang pagpawi sa interes sa 
utang kapag may kalamidad. Na- 
pababa mula 50 kilo tungong 20 
kilo ng mais ang interes sa bawat 
P1,000 utang. Ang interes sa 
utang na 7% kada buwan ay napa- 
baba sa 2.5%. Tatlong kumpronta- 
syon at isang dayalog ang inilun- 
sad para sa pagpapababa ng tan- 
tos sa usura sa 26 na baryo mula 
sa tatlong bayan na pinakinaba- 
ngan ng 1,930 magsasaka. Di tu- 
lad ng mga dating berbal lamang 


na kasunduan na kadalasang tina- 
talikuran ng mga komersyante- 
usurero, nagkapirmahan sila at 
ang mga organisasyon ng magsa- 
saka upang ipatupad ang mga pi- 
nagkaisahan. Tumayong testigo sa 
mga pirmahan ang mga prominen- 
teng personahe tulad ng mga ta- 
ong-simbahan at mga upisyal ng 
lokal na gubyerno. 

Kumilos naman ang 52 magsa- 
saka mula sa tatlong baryo sa Ca- 
gayan noong Hulyo upang kum- 
prontahin ang panginoong maylu- 
pa para pababain ang upa sa lupa. 
Naipababa ito sa 1/4 ng neto (li- 
nis na kita matapos awasin ang 
mga gastos sa produksyon) mula 
sa dating 1/3 ng buong kita (wala 
pang inaawas para 
sa mga gastos sa 
produksyon). Na- 
benepisyuhan dito 
ang 300 tenante. 

Sa ibang baryo 
naman noong na- 
karaang Mayo, 
nagkaisa ang 350 
tenanteng nagta- 
trabaho sa lupang 
inaangkin ng 
isang panginoong 
maylupa na huwag 
nang magbayad ng 
upa sa lupa. 

Sa Isabela, 

matagumpay na nahadlangan ng mga magsasaka sa 
apat na baryo ang pagpapatupad sa kanilang lugar 
ng Socialized Integrated Forest Management Agree- 
ment (SIFMA), isang pakana ng gubyerno para kam- 
kamin ang kanilang mga lupain. Kinumpronta nila 
ang isang dating pulitiko na nagpapasok ng proyek- 
to. 

Pagpapataas naman ng sahod ang ipinaglaban ng 
mga magsasaka sa isang baryo sa Isabela noong Hul- 
yo. Mula sa dating P70-80 bawat araw, naging P12 
kada oras na ito sa pamamagitan ng pagkakaisa sa 
asembleya ng barangay. Nakinabang dito ang 400 
manggagawang bukid. 

Isang libong magsasaka rin ang kumilos mula sa 
16 na baryo ng Cagayan upang mapasakamay ng ka- 
nilang samahan ang isang kooperatiba. Nang mata- 
gumpay nilang makuha ito, ibinaba nila ang interes 
sa pautang at pinawi ang mga kontra-magsasakang 
alintuntunin at gawain ng kooperatiba. Nabiyayaan 
ang 10,000 magsasaka. 

Ipinaglaban pa ng mga magsasaka ang iba pang 
kaayusan sa paggawa. Kumilos ang 921 magsasaka 
mula sa 22 baryo ng apat na bayan para mapabuti 
ang kanilang kalagayan. Nakinabang dito ang 21,790 
pang magsasaka. 

Ang mga samahan ng magsasaka ay nagtulung- 
tulong upang maitayo at mapamahalaan ang sistema 
sa patubig sa apat na baryo sa dalawang bayan sa 
Isabela. Limang libong magsasaka ang nabiyayaan. 

Naayos ng samahan ng magsasaka sa dalawang 
baryo sa naturan ding prubinsya ang irigasyon ng ka- 
nilang pananim sa panahon ng tagtuyot noong Ene- 
ro hanggang Abril. Nabenepisyuhan ang 2,790 mag- 
sasaka. 

Sa pakikipag-usap naman ng organisasyon ng 
magsasaka sa mga drayber ng dyip na naglalabas ng 
kanilang produkto mula sa baryo, ibinaba ang pama- 
sahe sa P30 mula sa dating P40. 

Sa harap ng salantang dulot ng bagyo, kumilos 
ang mga magsasaka sa tatlong baryo sa Isabela para 
kumuha at makapagpamudmod ng relief goods mula 
sa iba't ibang organisasyon. Nabigyan ng relief ang 
mahigit 2,000 magsasaka. 

Binhi naman ang nakuha ng mga magsasaka sa 
Cagayan noong Nobyembre mula sa iba't ibang orga- 
nisasyon matapos masalanta ang mga pananim sa 
sunud-sunod na kalamidad. Nakinabang dito ang 
2,000 magsasaka. 

Kumilos din ang 55 magsasaka sa isang baryo pa- 
ra ayusin ang kanilang kalsada. Nagbunga rin ang 
pagkilos ng mahigit 100 magsasaka sa naturan ding 
baryo upang igiit sa mga upisyal sa munisipyo na ka- 
bitan ng kuryente ang kanilang baryo. ABI 


ANG BAYAN Abril 21, 2006 


SA IBAYONG DAGAT KD 


Kalagayan ng kababaihang Tsino 


Panunumbalik 
ng pagsasamantala 
at pang-aapi 


ang mangibabaw ang modernong rebisyunis- 
N mo at manumbalik ang kapitalismo sa China, 


muling umiral ang pagsasamantala at pang- 
aapi ng iilan sa nakararami. At sa ganitong sistema, 
nanumbalik ang kalagayang mas mababa ang turing 
sa kababaihan kumpara sa kalalakihan. 

Nanumbalik na ang malupit na patakarang nagka- 
kait sa kababaihan ng karapatan sa lupa, bagay na 
pinawi mula nang magtagumpay ang rebolusyon sa 
China noong 1949 hanggang 1976. Laganap ngayon 
sa China, halimbawa, ang kagawiang kapag nag-asa- 
wa ang isang babae ng tagaibang lugar, nawawala 
ang dati niyang karapatan sa lupang kanyang binu- 
bungkal. Wala rin naman siyang makukuhang kapalit 
na karapatan sa lugar ng kanyang asawa. Bumalik 
ang pagtingin na ang asawang lalaki lamang ang may 
karapatan sa lupa at dapat umasa lamang dito ang 
asawang babae. Maraming insidente ngayon sa China 
na nagsasampa ng kaso ang kababaihan dahil sa pag- 
aalis ng kanilang karapatan sa lupa. 

Umiiral na muli ang mga luma at bulok na kaisi- 
pan sa pag-aasawa. Kung noon sa pananagumpay ng 
rebolusyon ay binaklas ang pagkakatali ng mga ba- 
bae sa tahanan at pinahalagahan ang paglahok nila 
sa produksyon, ngayon ay muling laganap ang kaisi- 
pang ang mga gawain sa bahay ay pambabae la- 
mang. Unti-unting nabaklas ang pakikibahagi ng 
mga lalaking asawa sa gawaing bahay at ang kolek- 
tibong papel ng komunidad sa pangangalaga sa mga 
bata (halimbawa, sa pamamagitan ng mga daycare at 
nursery). Doble ngayon ang pasanin ng kababaihan 
dahil bukod sa paghahanapbuhay, sila pa ang nag- 
aalaga sa kanilang mga anak at nag-aasikaso sa mga 
gawaing bahay. 

Pinalalala pa ito ng pag-iwan ng mga lalaki sa 
kanilang mga pamilya upang maghanap ng alternati- 
bong mapagkakakitaan sa kalunsuran. Dahil dito, na- 
iiwan ang kanilang mga asawa sa kanayunan upang 
mag-isang bumalikat ng mga gawain sa pagsasaka at 
mga gawain sa loob ng tahanan, kabilang ang pag- 
aalaga sa mga bata at matatanda. 

Dahil sa hindi wastong tradisyunal na pagtinging 

KP SA IBAYONG DAGAT 


“mas mapakikinabangan” ang lala- 
ki kaysa babae, muling sumulpot at 
tumataas ang bilang ng mga kaso 
ng female infanticide (aborsyon o 
di kaya'y pagpatay sa kapapanga- 
nak na sanggol na babae) sa China. 
Dahil sa napakaraming insidente 
nito, ipinagbawal na sa China ang 
paggamit sa ultrasound machine 
upang alamin ang kasarian ng ipi- 
nagbubuntis. Kung hindi man pata- 
yin ang babaeng sanggol ay inaa- 
bandona ang mga ito pagkapanga- 
nak. May mga bahay-ampunan sa 
China kung saan ang karamihan ng 
mga inaalagaan ay mga abandona- 
dong batang babae. 

Sa buong mundo, halos pantay 
ang bilang ng mga lalaki at babae 
(101:100). Subalit dahil sa laganap 
na female infanticide sa China, ti- 
nataya ngayong mayroong 118 la- 
laki sa bawat 100 babae roon. Da- 
hil dito, napakalaganap ngayon sa 
China ang pangingidnap ng mga 

. babae upang 

mga naghahanap ng mapapangasa- 
wa. Nanumbalik din ang pagbeben- 
ta ng mga magulang sa kanilang 
mga anak na babae sa mga lalaking 
nais ng asawa. Napipilitan ang ma- 
raming babaeng Tsino na mag-asa- 
wa ng lalaking di nila gusto upang 
may makain ang kanilang nagugu- 
tom na pamilya. 

Ayon sa mga ulat, umabot sa 
110,000 babae ang nailigtas na 
mga biktima ng pangingidnap sa 
China noong 2000. Ang mga baba- 
eng biktima ay pwersahang pinag- 
tatrabaho bilang mga prostityut o 
alipin ng mayayaman sa kanayu- 
nan, o ibinenta bilang asawa. May 
mga biktima na ginagahasa muna 
bago ibenta. 

Nanumbalik at patuloy na lu- 
malaganap ang prostitusyon sa 
China. Noong 2005, tinatayang 
umaabot sa anim na milyon at lu- 
malaki pa ang bilang ng mga bikti- 
ma ng prostitusyon sa China. Kara- 
mihan dito ay mga bata at kabata- 
ang babae. Muling nagsulputang 
parang kabute sa maraming bahagi 
ng China ang mga bahay-prostitu- 
syon na noo'y isinara na ng rebolu- 
um syonaryong gub- 
Ni yernong bayan. 
SA Marami ring ba- 
aeng Tsino 


ilako ang sarili. 

Napipilitang pumasok sa prosti- 
tusyon ang kababaihang Tsino da- 
hil sa hirap ng buhay at kawalan ng 
hanapbuhay. Marami sa kanila ang 
nawalan ng trabaho bunsod ng 
pagsasara ng mga empresang pag- 
aari ng estado. Marami ring kabata- 
ang babae mula sa kanayunan ang 
pumupunta sa kalunsuran para 
maghanap ng trabaho at magan- 
dang buhay pero nagiging biktima 
na lamang ng prostitusyon. 

Dahil na rin sa laganap na pros- 
titusyon, dumarami ang kababai- 
hang Tsinong may sakit na AIDS. At 
sa mga maysakit na AIDS, lumalaki 


ang porsyentong mga babae 
(19.4% noong 2000, 27.8% noong 
2005). 


Nililimitahan ngayon ng komer- 
syalisasyon ng edukasyon ang pag- 
kakataon para makapag-aral ang 
mga babae--taliwas sa dating re- 
bolusyonaryong patakaran ng pag- 
lulunsad ng kampanyang literasiya 
at edukasyon kapwa sa kababaihan 
at kalalakihan. Dahil sa mababang 
badyet ng gubyerno sa edukasyon, 
maraming kabataang Tsino laluna 
sa napakahihirap na erya at sa mga 
lugar ng pambansang minorya ang 
hindi na nakapag-aaral. Sa mga na- 
pakahihirap na lugar, halos walang 
babaeng pumapasok sa eskwela- 
han. Bumalik ang pyudal na kultu- 
rang mapagmaliit sa kababaihan, 
kaya sa maraming pagkakataon, 
ang mga anak na lalaki lamang ang 
pinag-aaral kapag pumipili ang 
mga magulang kung sino sa mga 
anak ang pag-aaralin. 

Lampas sa 70% ng mga tumiti- 
gil sa pag-aaral sa China ay mga 
batang babae. Lampas din sa 70% 
ng 220 milyong hindi marunong o 
kaya'y nahihirapang magbasa at 
magsulat ay mga babae. 

Lubhang pinagsasamantalahan 
ang milyun-milyong kababaihan, 
na karamiha'y kabataan, sa mga 

pagawaan, laluna sa mga assembly line ng mga pro- 
duktong pang-eksport. Dahil sa kakulangan ng tra- 
baho at mapagkakakitaan sa kanilang mga atrasa- 
dong komunidad, naging padron ang internal na mi- 
grasyon ng kabataang babae (na tinatawag na da- 
gongmei) patungo sa ibang lugar kung saan may 
mga pabrika o may tinatawag na mga special econo- 
mic zone. Karaniwang nagtatrabaho ang mga da- 
gongmei sa magagaang malamanupakturang makon- 
sumo sa paggawa at mabababang uri ng sektor ng 
serbisyo kung saan mababa ang pasahod laluna sa 
mga babae. Karaniwan ding hindi makatao ang kun- 
disyon sa mga pagawaan. Marami ang nagtatrabaho 
nang lampas sa sampung oras araw-araw at ni wa- 
lang pagkakataong makaihi man lamang. 

Mas mababa ang sahod ng mga manggagawang 
babae sa maraming pagawaan. Halimbawa, ayon sa 
ulat ng Institute of Sociology of the Chinese Aca- 
demy of Social Sciences noong 2000, ang karani- 
wang buwanang sahod ng mga dagongmei sa Guang- 
dong ay RMB300-RMB500 (537-562). Sa kabilang 
banda, hindi bababa sa minimum na RMB500 ang 
pasahod sa mga lalaki. 

Walang habas na nilalabag ng mga may-ari ng 
pagawaan ang batas na naggagarantiya ng materni- 
ty leave, proteksyon sa reproductive health ng mga 
babae, bayad sa overtime at iba pa. 

Maraming kasong hindi binibigyan ng kontrata 
ang mga manggagawang babae. Gayundin, marami 
ang hindi binabayaran para sa overtime. Madali para 
sa mga may-ari at manedyer ng mga pagawaan na 
pagkaitan ng mga benepisyo at pagbantaang sisipa- 
in sa trabaho ang sinumang maggigiit ng mga kara- 
patan nila dahil sa dami ng mga walang hanapbuhay 
na pwedeng ipalit sa kanila. 

Gayundin, bulnerable ang mga babaeng mangga- 
gawa sa sekswal na pagsasamantala ng mga may-ari 
at manedyer ng pagawaan. Napakaraming kaso ng 
sekswal na pang-aabuso na karaniwa'y kapalit ng pa- 
bor na ibibigay sa manggagawang babae. Walang ba- 
tas sa China laban sa sexual harassment. 

Laganap din ang diskriminasyon sa mga babae sa 
hanay ng mga propesyunal. Mas pinapaborang tang- 
gapin sa trabaho ang mga propesyunal na lalaki. Ma- 
raming propesyunal na kababaihang natatanggap sa 
trabaho ang pinapipirma sa mga kontratang nagba- 
bawal ng pagbubuntis sa loob ng limang taon. Bu- 
kod rito, mabagal ang kanilang promosyon sa kum- 
panya laluna kung may asawa't mga anak na. ABI 


Sumangguni rin sa artikulong “Kababaihan ng 
China, pinalaya ng rebolusyon” na inilathala sa 
isyung Marso 7, 2006 ng Ang Bayan. 

Pagpapagaan sa kaso ng mga Amerikanong 
sundalo, binatikos 


INULAN ng batikos ang desisyon ni Justice Secretary 
Raul Gonzales noong Abril 18 na ibaba ang kaso ng 
tatlo sa apat na Amerikanong sundalong akusado sa 
panggagahasa sa isang Pilipina sa Subic, Zambales 
noong Nobyembre 2005 mula sa pagiging prinsipal na 
akusado tungo sa pagiging mga accessory o katulong 
lamang sa pagsasagawa ng krimen. 

Isa na lamang sa kanila, si Lance Corporal Daniel 
Smith, ang kinasuhan ng panggagahasa 

Sa ganitong paraan, pwede nang paisa-isang 
iabswelto ang iba pang sangkot sa kaso. Si Smith na 
lamang ang mahaharap sa parusang bitay o habam- 
buhay na pagkakabilanggo kung mahahatulan. Ang 
kanyang mga kasamahang sina Lance Corporal Keith 
Silkwood at Dominic Duplantis at Staff Sgt. Chad Car- 
pentier ay nahaharap lamang sa maksimum na 20 ta- 
ong pagkakabilanggo kung mapatutunayang nagka- 
sala. 

Mariing binatikos ng abugado ng biktima si Gon- 
zales, na ayon sa kanya'y parang nag-aabugado para 
sa mga akusado sa halip na tumulong sa pag-uusig. 
Nagbitiw na rin bilang tagausig ng kaso si Olongapo 
City Prosecutor Prudencio Jalandoni bilang protesta 
sa desisyon ni Gonzales. 

Agad namang sinuportahan ng Malakanyang ang 
desisyon ni Gonzales. 

Bago ito ay iniatras na ng rehimen ang karapatan 
nitong hawakan ang mga akusado habang nililitis at 
sa halip ay ipinaubaya na lamang sila sa US Embassy. 
Ibinasura rin ng korte ang mosyon ng mga abugado 
ng biktima na kumukwestyon sa mga probisyon ng 
VFA na labag sa mga batas ng Pilipinas. Ayon sa ka- 
nila, ang pagtanggi ng US na ipahawak ang mga sus- 
pek sa mga awtoridad ng Pilipinas ay direktang pag- 
balewala sa sistema ng hustisya ng bansa. 

Ipinamalita ni Gonzales mismo na nabayaran na 
ang pamilya ng biktima para iatras ang kaso, bagay 
na mariin nilang pinabulaanan. 

Sa harap nito, nanawagan ang GABRIELA na mag- 
bitiw si Gonzales at maglabas ang korte ng mandam- 
yento para arestuhin ang lahat ng mga akusado at 
ideklarang labag sa konstitusyon at kapakanan ng 
mamamayan ang VFA. 

Sa buong kasaysayan ng pang-aabuso ng mga tro- 
pang Amerikano sa karapatan ng mga Pilipino, wala 
pa ni isang salaring naparurusahan dahil itinatakas 
sila ng US at naibabaon sa limot ang mga kaso. 


N BALITA | 


EO 464, idineklarang iligal ng Korte Suprema 


TINUKOY ng Korte Suprema na hindi konstitusyunal 
ang ilang prubisyon ng Executive Order 464 kabilang 
ang pangunahing laman nito na nagbabawal sa mga 
upisyal ng gubyerno, militar at pulisya na humarap at 
tumestigo sa mga pagdinig na isinasagawa ng Senado 
at Kongreso kung walang pahintulot mula sa presiden- 
te. 

Ang desisyong inilabas nitong Abril 20 ay pagwa- 
waksi sa pag-angkin ni Arroyo ng mga kapangyarihang 


mala-diktador. Ang EO 464 ay inilabas ni Arroyo no- 
ong nagdaang taon upang hadlangan ang mga isina- 
sagawang imbestigasyon sa Senado at Kongreso ukol 
sa mga tampok na isyu ng hweteng, fertilizer scam at 
pandaraya sa eleksyon. Layunin ni Arroyo na pigilan 
ang paglabas ng mga impormasyong kinatatakutan ni- 
yang magpapasiklab sa galit ng mamamayan. 

Sa harap ng desisyon ng hukuman, muling bubwe- 
lo ang mga imbestigasyon laluna sa Senado. 


Mayorya ng mamamayan, tutol sa “cha-cha”--IBON 


PITUMPU'T anim na porsyento 
(76%) ng mga Pilipino ang tutol sa 
“cha-cha” o pag-aamyenda sa 


konstitusyon, ayon sa pinakahuling 
sarbey ng IBON Foundation na gi- 
nawa mula Marso 16 hanggang 25. 
Mas mataas ito kaysa sa 65% na tu- 
noong Enero, 


tol sa “cha-cha” 


anang IBON. 

Ayon din sa naturang sarbey, 
umaabot sa 75% ng mga Pilipino 
ang naniniwala na sangkot sa mga 
anomalya si Gloria Arroyo at nan- 
daya ito noong eleksyong 2004. 

Sinabi ni Antonio Tujan, re- 
search director ng IBON na salik sa 


gayong paniniwala ang patuloy na 
pagtanggi ng rehimeng Arroyo na 
isiwalat ang buong nilalaman ng 
imbestigasyong isinagawa ni Vice 
Admiral Mateo Mayuga hinggil sa 
pagkakasangkot ng matataas na 
upisyal ng militar sa dayaan sa 
eleksyong 2004. 


Anomalya sa abono, kinumpirma ng COA 


KINUMPIRMA ng upisyal na ulat 
ng Commission on Audit (COA) na 
batbat sa anomalya ang Ginintu- 
ang Masaganang Ani (GMA), ang 
programa ng Department of Agri- 
culture sa pagpapamudmod umano 
ng abono sa mga lokal na upisyal 
at mga pribadong organisasyon 
noong 2004. Ang ulat, na natapos 
ng COA noong Marso 31 ay isinu- 
mite nito sa Senado noong Abril 
4. 

Ayon sa ulat, sa kalakhan ay 
mga pinapaborang lokal na upisyal 
ng rehimeng Arroyo ang nabiyaya- 
an ng abono o pondong pambili 
ng abono. Kabilang dito ang mga 
upisyal sa mga lugar na walang lu- 
pang agrikultural at hindi nanga- 
ngailangan ng abono. 

Ginamit nilang prente ang mga 
huwad na non-governmental orga- 
nization, mga taong patay na at 
mga hindi naman nagsasaka na 

ibinilang sa listahan ng mga na- 
bigyan umano ng pondo. May mga 
pagkakataon ding nadoble ang 
mga benepisyaryo o kaya'y hindi 
malinaw kung sino ang nakatang- 
gap ng abono o pondo. 

Sa mga rehiyon naman ng Ilo- 
cos, Central Visayas at Northern 
Mindanao, umabot sa 42% ng abo- 
no ang hindi naman natanggap ng 
mga magsasaka o mga upisyal ng 
barangay. Sinobrahan din nang 
682% o P128 milyon ang presyo 
ng mga abono. 

Ayon sa COA, sadyang hindi 
ginawan ng GMA ng malinaw na 
sistema ang pagpapamudmod ng 
abono o pondo para gawing mas 
mahirap ang pagtunton sa daloy 
ng pondo at ang pag-alam sa mga 
aktwal na nakinabang dito. 

Sa pangkalahatan ay P728 
milyon ang nakurakot sa maano- 
malyang programang ito. 


Bidyo ng pagnanakaw ng 
mga ballot box, ipinalabas 


HULING-HULI sa bidyo ang anim 
na empleyado ng Kongreso na pu- 
mapasok sa isang kwarto sa Bata- 
sang Pambansa upang nakawin at 
palitan ang mga ballot box na nag- 
lalaman ng election returns sa 
eleksyong 2004. Anim na beses 
nila itong ginawa mula Enero 
hanggang Pebrero 2005 bago ien- 
trega ang mga ballot box sa Presi- 
dential Electoral Tribunal na dumi- 
dinig sa mga protesta kaugnay ng 
eleksyon. Habang ginagawa ang 
pagnanakaw, gwardyado ng mga 
pulis ang labas ng batasan. 

Ang naturang bidyo na ipinala- 
bas nitong Abril ng ABS-CBN ay 
kuha ng isang grupo ng mga sun- 
dalo, pulis at sibilyan. Kinukum- 
pirma ng mga ito ang malawakang 
pamemeke ng election returns para 
ipanalo si Gloria Arroyo sa ha- 
lalan. 

Personal na mga gamit ng pulis, isinauli ng BHB 


ISINAULI ng Bagong Hukbong Ba- 
yan (BHB) ang personal na mga ga- 
mit ni PO3 Antonio Bravo, dating 
kumander ng detatsment ng First 
Provincial Mobile Group (PMG) ng 
Philippine National Police (PNP) sa 
Sityo Malasibog, Barangay Binubo- 
han, Escalante City, Negros Occi- 
dental. Nakumpiska ng mga gerilya 
ang mga gamit ni Bravo nang sala- 
kayin nila ang detatsment noong 
Marso 19. 

Inientrega ng Boy Gatmaitan 
Operational Command ng BHB-Neg- 


ros sa Diocese of San Carlos ang 
mga personal na gamit ni Bravo. 
Kinabibilangan ito ng tatlong libro 
de bangko sa Armed Forces of the 
Philippines Savings and Loan Asso- 
ciation Inc. (AFPSLAI), personal na 
mga rekord sa PNP at isang cell- 
phone. Ginawa ito bilang pagpapa- 
kita ng kagandahang loob, ayon sa 
kalakip na liham ng Boy Gatmaitan 
Command kay Fr. Edwin Laure, di- 
rector ng Social Action Center ng 
San Carlos. Anito, taliwas dito ang 
iniaasal ng karamihan sa matataas 


na upisyal ng AFP at PNP na sad- 
yang korap at umaangkin ng mga 
bagay na hindi kanila. 

Nagpasalamat sa BHB si Bravo, 
na nakatakda nang magretiro sa 
PNP. Tinanggal siya sa pwesto ma- 
tapos salakayin ng BHB ang pina- 
mumunuan niyang detatsment. Na- 
samsam ng BHB sa reyd na ito ang 
isang M60 masinggan, isang M16, 
isang M14, dalawang ripleng Ga- 
rand, isang pistolang kal. 45, pi- 
tong rifle grenade at ang mga per- 
sonal na gamit ni Bravo. 


Implementasyon 
ng National ID, iniutos 
ni Arroyo 


INIUTOS ng rehimeng Arroyo ni- 
tong Abril 21 ang kagyat na pag- 
papatupad ng National ID System, 
isang araw matapos pagtibayin ng 
Korte Suprema ang ligalidad nito. 

Kaagad na tinuligsa ng mga 
progresibong organisasyon ang 
hakbangin. Anila, gagamitin la- 
mang ito ng rehimen upang pala- 
kasin ang kanyang pasistang pag- 
hahari at magtatag ng isang police 
state na hindi mangingiming la- 
bagin ang pribadong pamumuhay 
ng mamamayan. 

Ang National ID System ay ins- 
trumento ng rehimen para isentra- 
lisa ang mga susing pribadong im- 
pormasyon hinggil sa mamamayan 
upang mapadali ang pagmaman- 
man sa kanila. Partikular na target 
ng patakarang ito ang mga pwer- 
sang lumalaban sa gubyerno lalu- 
na ang mga rebolusyonaryo. 

Bagamat sa ngayon ay mga ID 
pa lamang sa GSIS, SSS at Phil- 
health ang pag-iisahin sa tinagu- 
riang multi-purpose ID, balak ng 
Malakanyang na kalauna'y ipasak- 
law din sa sistema ang mga priba- 
dong indibidwal. 


ANG BAYAN Abril 21, 2006 


Kontra-manggagawang batas sa France, iniurong 


NAGBUNYI ang mga manggagawa 
at kabataan sa France matapos iu- 
rong ng gubyerno ang batas sa 
paggawa na nagpasiklab ng mala- 
wakang mga protesta sa bansa ni- 
tong nakaraang mga buwan. 
Inihayag ng gubyerno ni 
Prime Minister Dominique de Vil- 
lepin nitong Abril 10 na hindi na 
itutuloy ang pagpapatupad ng ba- 
tas na nagpapahintulot sa mga 
kapitalista na basta tanggalin ang 


sinumang empleyadong 26 anyos 
pababa sa loob ng unang dala- 
wang taon sa trabaho. 

Malaking kahihiyan para sa 
gubyernong French ang pagtang- 
gap ng pagkatalo makaraan ang 
ilang linggong pagmamatigas sa 
harap ng malawakang pagtutol. 
Dambuhalang tagumpay naman 
ito ng uring manggagawa laban sa 
pagtatangkang bawiin ang kani- 
lang mga saligang karapatan. 


Mga protesta laban sa hari ng Nepal, lumalawak 


TULUY-TULOY ang malalaking kilos 
protestang pinangungunahan ng 
mga rebolusyonaryo at demokrati- 
kong pwersa sa Nepal mula noong 
Abril 6 para patalsikin si Haring 
Gyanedra. 

Nagmartsa ang mamamayang 
Nepali sa kabila ng buong-araw na 
curfew na ipinataw ng hari noong 
Abril 9 at 12 at ng kautusan sa 
mga pwersang panseguridad na 
barilin ang sinumang lalabag. Ang 
utos na ito ng hari ay nagpatindi 
pa ng mga sagupaan ng mga pulis 
at mga demonstrador at nagresul- 
ta sa pagkamatay ng ilan. 

Mula Abril 12, di na bababa sa 
sampu ang napatay sa pamamaril 


ng mga pulis sa mga rali. Umabot 
na rin sa 500 ang inaresto ng 
pulisya. 

Lumawak ang panawagang 
ibagsak ang hari at magtatag ng 
demokratikong pamahalaan mula 
nang buwagin ng hari ang parla- 
mento at angkinin ang absolutong 
kapangyarihan noong nakaraang 
taon. 

Ang kasalukuyang bugso ng 
mga kilos protesta ay bunga ng 
kampanyang inilunsad ng nagka- 
kaisang prenteng kinabibilangan 
ng mga partido ng ligal na oposi- 
syon at ng mga rebolusyonaryong 
pwersang pinamumunuan ng Com- 
munist Party of Nepal (Maoist). 

Patalsikin ang anti-mamamayan at 
anti-manggagawang rehimeng Arroyo 


ang nalalapit na Pandaigdigang Araw ng Pagga- 
wa sa ilalim ng isa sa mga pinaka-anti-mangga- 
gawang rehimen sa kasaysayan ng Pilipinas. 

Ito ang rehimeng ni minsan ay hindi nagkaloob ng 
anumang pangkalahatang umento sa sahod ng mga 
manggagawa at patuloy na nagbubulag-bulagan at 
nagbibingi-bingihan sa malaon nang iginigiit na P125 
pagtaas sa minimum na arawang sahod. Ito rin ang re- 
himeng nagpapakana ng “cha-cha” sa pagnanais na 


Gar ng uring manggagawa sa Pilipinas 


Mayuga report, 


M mpok 
ga tampok sa inililingid sa publiko 


isyung ito... 

pays BP P 
7 L 


20 armas nakumpiska 
sa reyd sa Misamis 
Occidental 


gamitin itong instrumento upang lalong apihin at pa- 
hirapan ang mga manggagawa at supilin ang kilusang 
paggawa. 

Ang rehimeng Arroyo rin ang sistematikong nagka- 
kait ng pondo para sa mga serbisyong panlipunang da- 
pat pakinabangan ng mga manggagawa at iba pang 
naghihikahos. Sa halip, ang binibigyang prayoridad 
nito sa badyet ay ang mga pinagkakautangang dayu- 
hang bangko at ang militar at pulis na nagtatanggol 
sa bulok, pasista at di lehitimong paghahari nito. 

Ganap nitong ibinubu- 
kas ang buong ekonomya sa 
pagsasamantala ng mga im- 
peryalista sa pwersa ng pag- 
gawa at likas na yaman ng 
Pilipinas. Ang dustang kala- 
gayan ng mga manggagawa 
ay bahagi ng pangkalaha- 
tang pagkawasak ng mga 
pwersa ng produksyon sa Pi- 
lipinas bunsod ng pananala- 
sa ng “globalisasyon” na to- 
dong itinutulak ng rehimen 
alinsunod sa dikta ng mga 
amo nitong imperyalista. 

Hungkag na pangako 
ang tanging naibigay ni Ar- 
royo sa labis na disgusta- 
dong mga manggagawa. Ma- 
tapos ang dalawang taon, 
walang kinahinatnan ang 


sA 


r: 


Mga biyaya ng 
rebolusyong agraryo sa 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


